Príloha č. 8 súťažných podkladov

Zdôvodnenie nerozdelenia predmetu zákazky

**Zdôvodnenie nerozdelenia predmetu zákazky**

V súvislosti s obstarávaním predmetu zákazky s názvom **„**Dodávka monočlánkov, batérií, akumulátorov, nabíjačiek a testerov**„** sa jedná nákup materiálu na základe rámcovej dohody a následne vystavených objednávok.

Verejný obstarávateľ pred samotným vyhlásením tejto nadlimitnej zákazky zvažoval vhodnosť rozdelenia požadovaného predmetu zákazky, avšak vzhľadom na nižšie uvedené skutočnosti, ktoré považuje za relevantné, sa samostatne rozhodol, daný predmet zákazky nedeliť. Pri svojich úvahách, ako z nižšie uvedeného vyplýva, verejný obstarávateľ uvedenú skutočnosť posudzoval z viacerých hľadísk, t.j.:

* z hľadiska kvantitatívneho – veľkosť zákazky vyhovuje kapacitám malých, stredných aj veľkých dodávateľov,
* z hľadiska kvalitatívneho – je potrebné zabezpečiť u všetkých tovarov jednotný sortiment tak, aby príslušníci objednávali vždy ten istý tovar,
* z hľadiska technického a hospodárneho, resp. ekonomického – nutná podmienka zabezpečenia rovnakého druhu materiálu.

Dôvody, ktoré viedli verejného obstarávateľa k  nerozdeleniu predmet zákazky s názvom “monočlánky, batérie, akumulátory, nabíjačky a testery” sú nasledujúce:

* skúsenosti verejného obstarávateľa z predchádzajúcich plnení rovnakého predmetu zákazky,
* zaručenia sa čo najlepšieho výsledku, pokiaľ ide o pomer medzi kvalitou a cenou,
* využiť verejné financie efektívnym, účinným a transparentným spôsobom,
* ide o dodanie tovarov, ktoré sú bežne dostupné na trhu,
* predmetné tovary majú rovnaký, alebo podobný charakter z hľadiska účelu ich použitia, skladovania, resp. ich dodávania,
* že pri zabezpečení dodania tovaru a súvisiacich služieb ako jedného celku je pre verejného obstarávateľa efektívnejšie a hospodárnejšie komunikovať s jedným dodávateľom, ako oslovovať niekoľkých potenciálnych dodávateľov, čo by znamenalo zvýšenú administratívnu náročnosť pri vystavovaní objednávok, ich evidencii, fakturácii,
* položky požadovaného predmetu zákazky sú účelovo rovnakého charakteru, nerozdelenie predmetu zákazky na časti neobmedzuje hospodársku súťaž a to najmä vzhľadom na skutočnosť, že žiadna položka predmetu zákazky nepredstavuje špecifický tovar, ktorý by mohol byť niektorému uchádzačovi nedostupný na voľnom trhu,
* na relevantnom trhu sú dodávatelia predmetu zákazky, ktorí sú schopní a oprávnení plniť predmet zákazky a predložiť ponuku,
* nerozdelenie predmetu zákazky vzhľadom na charakter predmetu zákazky je v súlade s princípom   
  hospodárnosti, efektívnosti, nediskriminácie hospodárskych subjektov a čestnej hospodárskej súťaže.

**So zreteľom na hospodárnosť**  je verejný obstarávateľ presvedčený, že najlepším spôsobom, ktorým je možné tento cieľ a hospodárnosť dosiahnuť je predmet zákazky „Dodávka monočlánkov, batérií, akumulátorov, nabíjačiek a testerov“ nedeliť ale zachovať ho v celistvom stave.